CELEX: E2008J0003
Language: el
Date: 2009-04-30 00:00:00
Title: Αποφαση του Δικαστηριου, της 29ης Οκτωβρίου 2008 , στην υπόθεση E-3/08 Εποπτεύουσα Αρχή της ΕΖΕΣ κατά της Ισλανδίας ( Αθέτηση υποχρεώσεων από συμβαλλόμενο μέρος — κανονισμός (ΕΚ) αριθ. 648/2004 σχετικά με τα απορρυπαντικά )

30.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 99/11
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   
   της 29ης Οκτωβρίου 2008
   στην υπόθεση E-3/08
   Εποπτεύουσα Αρχή της ΕΖΕΣ κατά της Ισλανδίας
   (Αθέτηση υποχρεώσεων από συμβαλλόμενο μέρος — κανονισμός (ΕΚ) αριθ. 648/2004 σχετικά με τα απορρυπαντικά)
   2009/C 99/09
   Στην υπόθεση Ε-3/08, Εποπτεύουσα αρχή της ΕΖΕΣ κατά της Ισλανδίας — αιτηση που έχει ως αντικείμενο να διαπιστωθεί από το Δικαστήριο ότι η Δημοκρατία της Ισλανδίας μη θεσπίζοντας, εντός της ταχθείσας προθεσμίας, τα απαραίτητα μέτρα για την ενσωμάτωση, στην εσωτερική έννομη τάξη της, της πράξης που αναφέρεται στο παράρτημα ΙΙ, κεφάλαιο XV, στοιχείο 12κα της συμφωνίας για τον Ευρωπαϊκό Οικονομικό Χώρο δηλαδή του κανονισμού (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τα απορρυπαντικά, όπως προσαρμόσθηκε στη συμφωνία ΕΟΧ με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 7 της συμφωνίας για τον ΕΟΧ, το Δικαστήριο αποτελούμενο από τους κ.κ. Carl Baudenbacher, Πρόεδρο, Henrik Bull, Εισηγητή-Δικαστή, και τον κ. Thorgeir Örlygsson, Δικαστή, εξέδωσε απόφαση, στις 29 Οκτωβρίου 2008, το διατακτικό της οποίας έχει ως εξής:
   
               1.
            
            
               Το Δικαστήριο διαπιστώνει ότι, επειδή η Δημοκρατία της Ισλανδίας δεν θέσπισε, εντός της ταχθείσας προθεσμίας, τα αναγκαία μέτρα, για την ενσωμάτωση, στην εσωτερική έννομη τάξη της, της πράξης που αναφέρεται στο παράρτημα ΙΙ, κεφάλαιο ΧV, στοιχείο 12κα της συμφωνίας για τον Ευρωπαϊκό Οικονομικό Χώρο δηλαδή του κανονισμού (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τα απορρυπαντικά, όπως προσαρμόσθηκε στη συμφωνία για τον ΕΟΧ με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 7 της συμφωνίας για τον ΕΟΧ.
            
         
               2.
            
            
               Το Δικαστήριο καταδικάζει τη Δημοκρατία της Ισλανδίας να καταβάλει τα δικαστικά έξοδα.